
ประเด็นการตรวจราชการของผู้ตรวจราชการกระทรวงมหาดไทยจังหวัด

ประจำเดือนมีนาคม 2567  
*************************
	ลำดับ
	ประเด็นการตรวจราชการ 
	หน่วยงาน
ที่เกี่ยวข้อง

	1
	การตรวจติดตามโครงการพัฒนาฟื้นฟูและแก้ไขปัญหาแหล่งน้ำในพื้นที่จังหวัด เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา ๖ รอบ 28 กรกฎาคม 2567
- ผลความคืบหน้าตามแผนงานการดำเนินงาน (Action plan) ของจังหวัดในการดำเนินงานพัฒนาฟื้นฟูและแก้ไขปัญหาแหล่งน้ำในพื้นที่จังหวัด เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาส
มหามงคลเฉลิมพระชนมพรรษา ๖ รอบ 28 กรกฎาคม 2567 ของจังหวัดเป็นอย่างไร ปัจจุบันดำเนินการอยู่ในขั้นตอนใด 
- จังหวัดมีปัญหา/อุปสรรคใดในการดำเนินการหรือไม่ และแก้ไขปัญหาในภาพรวมจังหวัดอย่างไร
- ปัญหา/อุปสรรคใดที่จังหวัดไม่สามารถแก้ไขปัญหาได้ และประสงค์ให้กระทรวงมหาดไทย/
ส่วนราชการส่วนกลางช่วยเหลือ
- ข้อเสนอแนะเชิงพื้นที่
- ข้อเสนอแนะเชิงนโยบาย 
ข้อสั่งการ/ข้อเสนอแนะ/ข้อสังเกตของผู้ตรวจราชการกระทรวงมหาดไทย
1) ขอให้จังหวัดให้ความสำคัญในการดำเนินงานโดยบูรณาการการทำงานในทุกภาคส่วน ทั้งหน่วยงานภาครัฐ ภาคเอกชน ภาคประชาชน และชุมชนในพื้นที่
2) มุ่งเน้นการดำเนินกิจกรรมในรูปแบบจิตอาสาภาคประชาชน โดยให้ประชาชนในพื้นที่ได้มีส่วนร่วม
ในการคิด ริเริ่ม และร่วมกิจกรรมจิตอาสาในการพัฒนา ฟื้นฟู และแก้ไขปัญหาแหล่งน้ำ
3) ให้หน่วยงานภาครัฐที่เกี่ยวข้อง สนับสนุนการดำเนินการ ทั้งในด้านงบประมาณ อุปกรณ์ 
หรือเครื่องมือ ในการปฏิบัติภารกิจของประชาชนจิตอาสาตามความเหมาะสม
4) ระมัดระวังและหลีกเลี่ยงประเด็นที่จะนำไปสู่ข้อพิพาทกับประชาชนในพื้นที่ ให้ประสานการพัฒนาและมุ่งเน้นการหารือเพื่อแก้ไขปัญหาร่วมกัน
	- จว. ทุกจว.
-สำนักงานจังหวัดพังงา (ยุทธศาสตร์ฯ)

	๒
	การตรวจติดตามการป้องกันและบรรเทาสาธารณภัย ในประเด็นการยกระดับการแก้ไขปัญหาไฟป่า หมอกควัน และฝุ่นละอองขนาดเล็ก (PM 2.5) ปี 2567	
- สถานการณ์ไฟป่า หมอกควัน และฝุ่นละอองขนาดเล็ก (PM 2.5) ปี 2567 ในจังหวัดเป็นอย่างไร 
- จังหวัดได้ดำเนินการยกระดับการปฏิบัติการแก้ไขปัญหาไฟป่า หมอกควัน และฝุ่นละอองขนาดเล็ก 
(PM 2.5) อย่างเข้มข้น จริงจัง และต่อเนื่อง แล้วหรือไม่ อย่างไร 
- จังหวัดมีปัญหา/อุปสรรคใดในการดำเนินการหรือไม่ และแก้ไขปัญหาในภาพรวมจังหวัดอย่างไร
- ปัญหา/อุปสรรคใดที่จังหวัดไม่สามารถแก้ไขปัญหาได้ และประสงค์ให้กระทรวงมหาดไทย/
ส่วนราชการส่วนกลางช่วยเหลือ
- ข้อเสนอแนะเชิงพื้นที่
- ข้อเสนอแนะเชิงนโยบาย

ข้อสั่งการ/ข้อเสนอแนะ/ข้อสังเกตของผู้ตรวจราชการกระทรวงมหาดไทย
๑) ขอให้จังหวัดยกระดับการปฏิบัติการเพื่อควบคุมการเผาในพื้นที่จังหวัดอย่างเข้มข้นจริงจัง
โดยใช้มาตรการทางกฎหมายห้ามเผาอย่างเด็ดขาด โดยกำหนดระยะเวลาการปฏิบัติในการควบคุม
การเผาให้สอดคล้องกับสภาพความรุนแรงของปัญหา

๒) ขอให้จังหวัดใช้ข้อมูลตำแหน่งจุดความร้อน (Hotspot) เพื่อวางแผนการปฏิบัติการ ที่ถูกต้อง
และแม่นยำ หากพบจุดความร้อนในพื้นที่รับผิดชอบให้เร่งเข้าปฏิบัติการดับไฟป่าทันทีเพื่อไม่ให้
เกิดการลุกลามขยายวงกว้างจนส่งผลกระทบต่อประชาชนและชุมชนในพื้นที่โดยรอบ กรณีเป็นพื้นที่
ที่การปฏิบัติการภาคพื้นดินเข้าถึงได้ยาก ให้บูรณาการหน่วยงานที่มีอากาศยานเข้าสนับสนุนการปฏิบัติทางอากาศในพื้นที่โดยเร่งด่วน
๓) ขอให้จังหวัดระดมกำลังเครื่องจักรกลสาธารณภัยจากทุกหน่วยงานทั้งฝ่ายพลเรือน หน่วยทหาร 
และองค์กรปกครองส่วนท้องถิ่นเข้าปฏิบัติการแก้ไขปัญหาในพื้นที่ให้เข้มข้น 
๔) ยกระดับมาตรการดูแลผลกระทบต่อประชาชนโดยจัดหาหน้ากากอนามัยให้กับพี่น้องประชาชนโดยเฉพาะประชาชนกลุ่มเสี่ยงและกลุ่มเปราะบาง
๕) ดูแลผลกระทบต่อเด็กและเยาวชนในสถานศึกษาหรือศูนย์เด็กเล็ก โดยให้ผู้บริหารสถานศึกษา       ปรับรูปแบบการเรียนการสอนหรือปิดการเรียนการสอนในสถานศึกษาให้สอดคล้องเหมาะสมกับสถานการณ์
๖) สร้างการรับรู้ให้กับประชาชนเครือข่ายอาสาสมัคร และประชาชนจิตอาสาทราบแนวทาง
การแก้ไขปัญหาของจังหวัดอย่างต่อเนื่องผ่านทุกช่องทางที่ประชาชนเข้าถึงได้ง่าย
๗) กรณีสถานการณ์ไฟป่า หมอกควันหรือระดับปริมาณฝุ่นละอองขนาดเล็ก (PM2.5) ในพื้นที่
ความรุนแรงต่อเนื่องให้ผู้ว่าราชการจังหวัดเข้าควบคุมสั่งการการปฏิบัติการแก้ไขปัญหาในพื้นที่
โดยเร่งด่วนอย่างใกล้ชิดจนกว่าสถานการณ์จะคลี่คลาย
	- ปภ.
- จว. ทุกจว.

	๓
	การเตรียมการป้องกันและแก้ไขปัญหาภัยแล้ง ปี 2567 
- สถานการณ์ภัยแล้งในพื้นที่จังหวัดในปีที่ผ่านมาได้รับผลกระทบจำนวนกี่อำเภอ ตำบล หมู่บ้าน 
และในปี ๒๕๖๗ สถานการณ์ภัยแล้งในพื้นที่จังหวัดเป็นอย่างไร
- จังหวัดได้ดำเนินการสำรวจพื้นที่เสี่ยงขาดแคลนน้ำเพื่อการอุปโภคบริโภค ปี ๒๕๖๗ โดยแบ่งเป็น 
๓ ระดับ ดังนี้ ๑) ระดับองค์กรปกครองส่วนท้องถิ่น ๒) ระดับอำเภอ ๓) ระดับจังหวัด แล้วหรือไม่ อย่างไร
- จังหวัดมีปัญหา/อุปสรรคใดในการดำเนินการหรือไม่ และแก้ไขปัญหาในภาพรวมจังหวัดอย่างไร
- ปัญหา/อุปสรรคใดที่จังหวัดไม่สามารถแก้ไขปัญหาได้ และประสงค์ให้กระทรวงมหาดไทย/
ส่วนราชการส่วนกลางช่วยเหลือ
- ข้อเสนอแนะเชิงพื้นที่
- ข้อเสนอแนะเชิงนโยบาย
ข้อสั่งการ/ข้อเสนอแนะ/ข้อสังเกตของผู้ตรวจราชการกระทรวงมหาดไทย
- ขอให้จังหวัดนำข้อมูลผังภูมิสังคมเพื่อบริหารจัดการน้ำหมู่บ้าน/ชุมชนแบบบูรณาการอย่างยั่งยืน 
(Geo-social map) พื้นที่น้ำแล้งซ้ำซากมาเป็นข้อมูลในการเตรียมการป้องกันและแก้ไขปัญหาภัยแล้ง 
	- ปภ.
- จว. ทุกจว.

	๔
	การตรวจติดตามโครงการเพิ่มทักษะด้านอาชีพแก่นักเรียนที่ไม่ได้เรียนต่อหลังจบการศึกษา
ภาคบังคับ 
- จังหวัดมีผลการดำเนินโครงการเพิ่มทักษะด้านอาชีพแก่นักเรียนที่ไม่ได้เรียนต่อหลังจบการศึกษา
ภาคบังคับ ในปีงบประมาณ พ.ศ. ๒๕๖๗ ตามปฏิทินการดำเนินการประจำปี พ.ศ. ๒๕๖๗ อย่างไร
- จังหวัดมีปัญหา/อุปสรรคใดในการดำเนินการหรือไม่ และแก้ไขปัญหาในภาพรวมจังหวัดอย่างไร
- ปัญหา/อุปสรรคใดที่จังหวัดไม่สามารถแก้ไขปัญหาได้ และประสงค์ให้กระทรวงมหาดไทย/
ส่วนราชการส่วนกลางช่วยเหลือ
- ข้อเสนอแนะเชิงพื้นที่
- ข้อเสนอแนะเชิงนโยบาย
	- จว. ทุกจว.
-สนง.พัฒนาฝีมือแรงงานพังงา

	๕ 
	การตรวจประเมินการรักษามาตรฐานหน่วยงานที่อยู่ระหว่างการรับรองมาตรฐาน GECC ประจำปี 
พ.ศ. 2565 - 2566 
- ผลการดำเนินงานของหน่วยงานที่อยู่ระหว่างการรับรองมาตรฐาน GECC ประจำปี พ.ศ. 2565 - 2566 ของจังหวัด ได้ดำเนินการตามหลักเกณฑ์ ๙ ประเด็น ดังนี้ แล้วหรือไม่ อย่างไร 
1) มีงานบริการ ณ ศูนย์ราชการสะดวก ครอบคลุมประเภทงาน ดังนี้ 
- งานบริการข้อมูลข่าวสารของหน่วยงานภาครัฐทุกหน่วยงาน (อาจแสดงบนเว็บไซต์ของหน่วยงาน หรือติด QR Code โดยประชาสัมพันธ์ให้ประชาชนทราบ)
- งานด้านการรับเรื่องราวร้องทุกข์
- งานบริการตามภารกิจของหน่วยงาน
2) มีการจัดสิ่งอำนวยความสะดวกตามที่ผู้รับบริการต้องการและตามความพร้อมของทรัพยากรที่มี 
เช่น น้ำดื่ม เก้าอี้นั่งพักรอ เป็นต้น 
3) การจัดให้มีห้องน้ำที่สะอาด และถูกสุขลักษณะ
4) การจัดให้มีระบบคิว และบริหารจัดการคิวเพื่อให้บริการได้อย่างโปร่งใส และเป็นธรรม
5) มีจุดแรกรับในการช่วยอำนวยความสะดวกต่าง ๆ เช่น คัดกรองผู้รับบริการให้คำแนะนำในการขอรับบริการ หรือช่วยเตรียมเอกสารกรอกแบบฟอร์มต่าง ๆ เพื่อเพิ่มประสิทธิภาพในการบริการและ
ลดระยะเวลารอคอย
6) มีการจัดลำดับขั้นตอนการบริการที่ง่ายต่อการให้บริการและรับบริการ
7) มีจุดประเมินผลความพึงพอใจ ณ จุดให้บริการในรูปแบบที่ง่ายและสะดวกต่อผู้ใช้บริการ
8) มีจุดรับเรื่องร้องเรียนของผู้รับบริการและมีระบบติดตามและแก้ไขปัญหาที่ชัดเจน
9) มีการพัฒนาที่เพิ่มขึ้นจากเดิมและเป็นเรื่องใหม่หรือไม่ 
- จังหวัดมีปัญหา/อุปสรรคใดในการดำเนินการหรือไม่ และแก้ไขปัญหาในภาพรวมจังหวัดอย่างไร
- ปัญหา/อุปสรรคใดที่จังหวัดไม่สามารถแก้ไขปัญหาได้ และประสงค์ให้กระทรวงมหาดไทย/
ส่วนราชการส่วนกลางช่วยเหลือ
- ข้อเสนอแนะเชิงพื้นที่
- ข้อเสนอแนะเชิงนโยบาย
	- จว. ทุกจว.
-สำนักงานจังหวัดพังงงา (อก.)












